20.5.2014 Jurnalul Oficial al Uniunii Europene L 148/17 REGULAMENTUL DELEGAT (UE) NR. 526/2014 AL COMISIEI din 12 martie 2014 de completare a Regulamentului (UE) nr. 575/2013 al Parlamentului European și al Consiliului cu privire la standardele tehnice de reglementare în vederea stabilirii marjei aproximative şi a numă- rului limitat de portofolii mai mici pentru riscul de ajustare a evaluării creditului (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 575/2013 din 26 iunie 2013 al Parlamentului European și al Consiliului privind cerințele prudențiale pentru instituţiile de credit și firmele de investiții și de modificare a Regulamentului (UE) nr. 648/2012, în special articolul 383 alineatul (7) al treilea paragraf, întrucât: (1) Aplicarea metodei avansate în cazul stabilirii cerințelor de fonduri proprii pentru riscul de ajustare a evaluării creditului (CVA) poate implica contrapărţi pentru care marja instrumentului de tipul credit default swap nu este disponibilă. În această situaţie, instituțiile ar trebui să utilizeze o marjă care este adecvată, ținând seama de ratingul, domeniul de activitate și regiunea contrapărții ("marja aproximativă”) în conformitate cu articolul 383 alineatul (1) al treilea paragraf din Regulamentul (UE) nr. 575/2013. (2)  Normele privind stabilirea marjei aproximative pentru riscul CVA ar trebui să prevadă utilizarea unor ample cate- gorii de rating, domenii de activitate şi regiuni și ar trebui să ofere instituțiilor flexibilitatea necesară pentru a stabili cea mai adecvată marjă aproximativă pe baza opiniilor profesionale. (3) Atunci când se precizează mai detaliat modul în care ar trebui luate în considerare atributele legate de rating, domeniu de activitate şi regiune ale emitenților unici de către instituții în momentul în care estimează o marjă aproximativă adecvată pentru determinarea cerințelor de fonduri proprii, conform Regulamentului (UE) nr. 575/2013, ar trebui să se stabilească norme pentru luarea în considerare a acelor atribute prin trimitere la categoriile minime pentru fiecare atribut, pentru a se asigura aplicarea armonizată a acestor condiții. (4) În plus, în cazul emitenților unici, dacă există o legătură, de exemplu, între o administrație regională sau o autori- tate locală şi o entitate suverană ar trebui să fie posibil să se estimeze o marjă aproximativă adecvată pe baza marjei de credit a emitentului unic, în cazul în care acest lucru duce la o estimare mai adecvată. (5)  Pentru a conduce la un calcul adecvat al cerinței privind riscul CVA, ar trebui stabilită o marjă aproximativă utili- zând datele care au fost observate pe o piață lichidă, iar ipotezele legate de date, precum interpolarea şi extrapo- larea datelor referitoare la diferite tendinţe, ar trebui să fie solide din punct de vedere conceptual. (6) Pentru a asigura convergența practicilor între instituții și pentru a evita inconsecvențele, având în vedere că proba- bilitățile de nerambursare implicite („PD”), marjele instrumentelor de tipul credit default swap („CDS”) și pierderea în caz de nerambursare (,„LGD”) constituie o ecuație cu două variabile necunoscute şi că pe piață există convenția de a utiliza o valoare fixă pentru LGD în vederea derivării PD implicite pe baza marjelor de piață, instituțiile ar trebui să utilizeze o valoare pentru „LGD,,” care este consecventă cu LGD fixă utilizată în mod obişnuit de parti- cipanții de pe piață pentru stabilirea probabilităților de nerambursare implicite pe baza marjelor de credit tranzac- ționate lichide care au fost utilizate pentru a determina marja de credit aproximativă pentru contrapartea în cauză. (7)  În scopul aprobării utilizării metodei avansate CVA pentru un număr limitat de portofolii mai mici, este adecvat să se considerare un portofoliu ca fiind un set de compensare, astfel cum este definit la articolul 272 alineatul (4) din Regulamentul (UE) nr. 575/2013, numărul de tranzacții neincluse în metoda modelului intern (MMI) care fac